Sol·licitut de justícia gratïta (advocat/ada i procurador/a d’ofici)

**CONSELLS PER ACCEDIR A LA JUSTÍCIA GRATUÏTA:**

**SOL·LICITAR ADVOCAT/ADA I PROCURADOR/A D’OFICI**

**¿PERQUÈ?**

Sol·licitar justícia gratuïta **és molt important** si no tens recursos per a litigar. És la manera de ser part en el procediment d'execució, és a dir, accedir a la informació i poder realitzar determinades actuacions en el procés. Sense advocat/a i procurador/a no ets ningú ni pots al·legar res.

**¿QUI LA POT SOL·LICITAR?**

Té dret a l'assistència jurídica gratuïta tota persona amb ciutadania espanyola, nacional de la UE i tota persona estrangera que resideixi a Espanya (no és necessari que resideixi legalment, és a dir, que tingui ‘papers’), quan acreditin la insuficiència de recursos per a litigar.

Hi ha dues vies per a acreditar insuficiència de mitjans econòmics:

1. VÍA ORDINÀRIA:

* Si les persones titulars de l'habitatge hipotecat són una **unitat familiar amb menys de quatre membres** no han de superar conjuntament dues vegades i mitja l'IPREM de còmput anual, és a dir, 600 euros x 2’5 = 1**.500 euros mensuals**.
* Si les persones titulars de l'habitatge hipotecat són una **unitat familiar per quatre o més membres**, o que tingui reconeguda la seva condició de família nombrosa no han de superar conjuntament el triple de l'IPREM de còmput anual, és a dir, 600 euros x 3 = **1.800 euros mensuals**.

- Si les persones titulars de l'habitatge hipotecat **no són una unitat familiar**, cadascuna de les titulars (conjuntament amb la unitat familiar de cadascuna d'elles) no ha de superar el doble de l'IPREM de còmput anual 600 euros x 2 = **1.200 mensuals** (és a dir, si és un habitatge els titulars del qual són dues germanes o dues amigues, només es concedeix si entre les dues no superen el límit, però computat, si és el cas, amb la unitat familiar de cadascuna d'elles; no per separat).

* Si no se superen aquests límits te la concedeixen sempre. En cas que et sigui denegada perquè superes el límit pots recórrer la resolució i anar per la 2a via:

 2. VIA EXCEPCIONAL:

Es podrà concedir en **casos excepcionals** si les persones titulars de l'habitatge hipotecat superen el doble de l'IPREM de còmput anual (1230,22 euros mensuals) però no excedeixen del quíntuple (600 x 5 = **3.000 euros mensuals**). Per a concedir-la, cal acreditar les circumstàncies personals i familiars de la sol·licitant que justifiquen la necessitat d'accedir a l'assistència jurídica gratuïta.

**¿QUÈ SOL·LICITO?**

Advocat/a i procurador/a. Necessàriament han de sol·licitar-se conjuntament. No pots tenir un advocat o advocada privat i un procurador o procuradora d'ofici, i al revés tampoc, tret que el/la advocat/ada o procurador/a renunciï als seus honoraris i actuï gratuïtament.

**¿QUAN LA SOL·LICITO?**

Hi ha 2 possibilitats:

1. Quan deixes de pagar la quota però encara no t'ha arribat la demanda d'execució. Es pot provar aquesta opció encara que és improbable que te la concedeixin.

2. En el moment en què t'arribi la demanda d'execució o si ja està iniciat el procés.

**¿ON LA SOL·LICITO?**

En el Servei d'Orientació Jurídica del Col·legi de l'Advocacia de la teva localitat.

A Catalunya hi ha 14 Col·legis de l'Advocacia; 4 corresponen a les províncies de Barcelona, Tarragona, Lleida i Girona. Els altres 10 corresponen a diferents localitats.

Si tens algun dubte sobre el col·legi de la teva zona de residència, fes clic en el següent enllaç:

<http://www.justiciagratuita.es/pjg/home.do>

**¿COM LA SOL·LICITO?**

Hauràs d'emplenar uns formularis que et donaran en el Servei d'Orientació Jurídica i aportar una sèrie de documentació que acrediti la teva situació econòmica. Es tracta de demostrar que no teniu suficients recursos per a pagar un advocat/a i procurador/a privats.

Documents que et demanaran:

1. Còpia de la declaració de l'IRPF dels membres de la unitat familiar (si no s'està obligat et demanaran certificat d'altes i baixes de la Seguretat Social, certificat d'ingressos dels centres de treball...), últimes nòmines.

2. Còpia de la declaració de l'Impost sobre el Patrimoni de la unitat familiar (si és el cas).

3. Certificat de pensions (si és el cas)

4. Certificat de l'INEM del període de desocupació i de la percepció de subsidi (només si estàs en atur).

5. Certificat de la percepció d'una altra mena d'ajudes com a beques, etc. (si és el cas).

**¿QUÈ FER SI ET DENEGUEN LA JUSTÍCIA GRATUÏTA?**

- Si sol·licites justícia gratuïta davant el Col·legi de l'Advocacia i te la deneguen, pots recórrer aquesta resolució en el termini de 5 dies des que te la notifiquen.

- Si impugnes i te la tornen a denegar no hi ha possibilitat de més recursos.